CELEX: 62016TN0140
Language: et
Date: 2016-04-05 00:00:00
Title: Kohtuasi T-140/16: 5. aprillil 2016 esitatud hagi – Le Pen versus parlament

30.5.2016   
            
            
               ET
            
            
               Euroopa Liidu Teataja
            
            
               C 191/37
            
         5. aprillil 2016 esitatud hagi – Le Pen versus parlament
   (Kohtuasi T-140/16)
   (2016/C 191/50)
   Kohtumenetluse keel: prantsuse
   
      Pooled
   
   
      Hageja: Jean-Marie Le Pen (La Trinité-sur-Mer, Prantsusmaa) (esindajad: advokaadid M. Ceccaldi ja J.-P. Le Moigne)
   
      Kostja: Euroopa Parlament
   
      Nõuded
   
   Hageja palub Üldkohtul:
   
               —
            
            
               tühistada Euroopa Parlamendi peasekretäri 29. jaanuari 2016. aasta otsus – mis võeti vastu vastavalt muudetud redaktsioonis Euroopa Parlamendi juhatuse 19. mai ja 9. juuli 2008. aasta otsuse Euroopa Parlamendi liikmete põhimääruse rakendusmeetmete kohta artiklile 68 ning mis toimetati kätte 5. veebruaril 2016 kirjaga nr D 302191 –, milles tuvastatakse, et hageja suhtes on nõue 320 026,23 eurot parlamendiliikme assisteerimise jaoks alusetult makstud summa tõttu, ning põhjendatakse selle tagasinõudmist;
            
         
               —
            
            
               tühistada 4. veebruari 2016. aasta võlateade nr 2016-195, milles hagejale tehti teatavaks tema suhtes nõude olemasolu vastavalt peasekretäri 29. jaanuari 2016. aasta otsusele, parlamendiliikme assisteerimiseks alusetult makstud summade tagasinõudmine, Euroopa Parlamendi liikmete põhimääruse rakendusmeetmete kohta artikli 68 ja finantsmääruse artiklite 78, 79 ja 80 kohaldamine;
            
         
               —
            
            
               mõista kõik kohtukulud välja Euroopa Parlamendilt;
            
         
               —
            
            
               kohustada Euroopa Parlamenti maksma Jean-Marie Le Penile hüvitamisele kuuluva summa hüvitisena 50 000,00 eurot.
            
         
      Väited ja peamised argumendid
   
   Oma hagi põhjenduseks esitab hageja kaks väidet.
   
               1.
            
            
               Esimene väide: vead, mis mõjutavad vaidlustatud aktide formaalset õiguspärasust. See väide koosneb kahest osast.
               
                           —
                        
                        
                           Esimene osa, mille kohaselt kuuluvad poliitilisi parteisid ja seega parlamendiliikmeid puudutavad finantsotsused Euroopa Parlamendi juhatuse, mitte peasekretäri pädevusse.
                        
                     
                           —
                        
                        
                           Teine osa, mille kohaselt Euroopa Parlamendi juhatus ei saa muuta oma pädevuse olemust ja ulatust. Samas ei viita peasekretär ühelegi parlamendi juhatuse nõuetekohasele volitusele, mis annab talle õiguse vastu võtta vaidlustatud akte ja neid teatavaks teha seoses parlamendiliiget puudutavate finantsküsimuste korraldamisega.
                        
                     
         
               2.
            
            
               Teine väide: vead, mis mõjutavad vaidlustatud aktide sisulist õiguspärasust. See väide koosneb neljast osast.
               
                           —
                        
                        
                           Esimene osa, mille kohaselt põhinevad vaidlustatud aktid ilmsel hindamisveal.
                        
                     
                           —
                        
                        
                           Teine osa, mille kohaselt ei esitanud parlamendi juhatus vaidlustatud aktide põhjendamiseks ühtegi tõendit.
                        
                     
                           —
                        
                        
                           Kolmas osa, mille kohaselt on vaidlusaktide aktide puhul kuritarvitatud võimu ja menetlust.
                        
                     
                           —
                        
                        
                           Neljas osa, mille kohaselt on vaidlustatud aktid diskrimineerivad.